וועדה מקצועית לוח תחרויות 9/10/2017

נוכחים: עמית לוין, אילן אידלסון, ירדן גזית, ניב ליבנר, יובל בן מרדכי

בטלפון: יואב בר

מטרות לוח התחרויות:

1. קיום זירה תחרותית במגוון מקצועות האופניים על פי חוקי ה-UCI
2. תמיכה בפיתוח ארוך טווח של רוכבים הישגיים
	1. אירועים חוויתייים המתאימים לדרישות הענף בכל גיל
	2. כתוצאה מכך הפחתה של אחוזי הפרישה
	3. כתוצאה מכך ספורטאי הישג ברמה גבוהה יותר
3. תמיכה ביעדים הספציפיים של מחלקת הנבחרות (ניקוד בינלאומי וכו')
4. הגדלת מספר המשתתפים בתחרויות (הגדלת מספר הספורטאים הפעילים)

תמונת מצב:

מחסור באירועים חווייתיים גדולים לכל הגילאים, במיוחד לילדים

אירועים לא מתאימים מבחינת דרישות הענף והמסלולים וסוגי התחרויות לכל גיל, והחוויה שהם מעניקים לרוכבים

בכביש – אין כמעט תחרויות לילדים

בהרים – תחרויות שאינן ייעודיות או מתאימות לילדים.

החלטות (באחריות אילן אידלסון לבצע):

1. יש לתאם ישיבה נוספת לתכנון התאמת תחרויות הליגה הקיימות באופני הרים לילדים
2. יש לוודא עם מארגני המרוצים שבכל קריטריום בו הדבר אפשרי יהיה גם מקצה לילדים
3. יש לבדוק עם מארגני אירועי הדגל (גראן פונדו ים המלח, גראן פונדו ירושלים, אפיק ישראל) אפשרות לשילוב ילדים באירוע באופן המותאם להם ושיאפשר להם לקחת חלק באירוע גדול וחווייתי.
4. עד להטמעת התחרויות המותאמות לילדים יש לתמרץ את המועדונים והרוכבים להגיע לאירועים המותאמים. אפשרות אחת היא שההעמדה לזינוק באליפות ישראל XCO תהיה ע"פ תוצאות התחרויות האלו בלבד.
5. בתחרויות הכביש הגדולות ובתחרויות ספציפיות נוספות יהיה פלוטון מסטרס נשים נפרד.
6. יש לבדוק טלפונית עם מאמני מועדוני המסטרס הגדולים את ההצעה לקיים באליפויות ישראל (כביש) תחרויות ע"פ קבוצות גיל ולא ע"פ רמות.
7. יש לוודא כי בעונת 2018 מספרי הרוכבים במקצי מסטרס יאפשרו זיהוי של קבוצת הגיל של הרוכב ושל הרמה אליה הוא רשום.
8. יש לדחות את התאריך של התחרות הבינלאומית במשגב על מנת שתחשב לצורך הקריטריון לטוקיו 2020. באחריות ירדן להציע מועד חלופי.
9. ממליצים להנהלה לאשר את לוח התחרויות 2018.